
Õiend Narva Linnavolikogu määruse eelnõu juurde „"Narva linna arengukava aastateks 2008–2020" muutmine“
Antud arengukava muutmine toimub vastavalt kohaliku omavalitsuse korralduse seadusele (§ 372 lg 7) ja Narva linna arengudokumentide menetlemise korrale, milles on määratud igaaastane linna arengukava läbivaatamine.
Käesoleva eelnõuga tehakse järgmised muudatused linna arengukavas:

· kaasajastatakse tegevuskava;
· kaasajastatakse eelarvestrateegia;
Kuna linna arengukava on eelarve koostamise aluseks, on arengukava muutmise eelnõu peamiselt põhjustatud planeeritud tegevuste täpsustamisega (s.h. kulud, omafinantseerimine, planeeritud aeg). 
Volikogu määrusega kinnitamiseks eelnõule on lisatud uues redaktsioonis arengukava tegevuskava osa ja eelarvestrateegia osa.

Teade Narva linna arengukava muutmise eelnõu avalikustamise kohta oli avaldatud Narva linna veebilehel. Avaldatud oli arengukava muutmise eelnõu nii eesti kui ka vene keeles.

Eelnõu avaliku väljapaneku jooksul, mis kestis ajavahemikul 29.06.—17.07., Narva Linna Arenduse ja Ökonoomika Ametile on laekunud kolm kirja e-posti teel (lisatud).
Nendest kahes kirjas sisaldavate soovitustega on arvestatud käesoleva eelnõu muutmata (purskkaevu ehitamine tegevuskavas juba oli lükatud tulevikku; teade arengukava muutmise eelnõu avalikustamisest on täiendatud selgitusega erinevate värvide tegevuskavas kasutamise kohta).
Saadud kiri SA Narva Loomeinkubaatori poolt sisaldab konkreetse ettepaneku arengukava tegevuskavasse tegevuste lisamiseks. Tegevuste elluviija ehk vastutaja on SA Narva Loomeinkubaator ning tegevuste elluviimiseks soovitakse saada Narva linna eelarvest kaasfinantseerimist. Ettepaneku arengukava eelnõusse sissekirjutamiseks otsustatakse Narva Linnavalitsuse istungil koos käesoleva eelnõu menetlemisega.

